
2022 ARUBA MESTER 

DI NOS TUR PA 
RECUPARA 


ProME MINISTER 


Сеул Wevar-Ürues 


PROME MINISTER A ASISTINA E 
PRESENTACION DI LEERORKEST NA 
COLEGIO LAURA WERNET PASKEL 


Prome Minister Evelyn Wever-Croes diaranson 
mainta a bishita Colegio Laura Wernet Paskel pa 
un presentacion di Leerorkest. E proyecto aki ta un | 
inicitativa sumamente bunita entre Ministerionan di 
Enseñansa, Asuntonan Social y Husticia di Aruba y 
Hulanda. 


Alumnonan relativamente chikito di tweede, derde, 
vierde y vijfde klas, a cera conoci cu instrumentonan 
cu normalmente na e edad aki nan no ta cera conoci 
cu nan. Riparabel ta tambe cu e muchanan aki tin 
un pasion pa musica. "Mi ta sigur, cu esaki, nos ta 
plantando un simiya den cada un di nan pa den 
futuro musica por bira parti di nan bida tambe. Talves 
profesionalmente pero talves simplemente pa nan 
por relaha y disfruta di nan bida", Prome Minister a 
expresa. 


Cabesante di Colegio Laura Wernet-Paskel, Juffrouw 
Bernadetta Figueroa-Geerman, a expresa di ta hopi 
contento cu e presentacion di leerorkest. Juffrouw 
Eta a duna di conoce cu e muchanan di klas 2, ta 
haya e formacion general di musica, (na Hulandes 
"Algemene Muzikale Vorming"), muchanan di klas 
3 cu nan instrumento di escogencia a haya les di 
musica durante un aña escolar for di diferente maestro 
profesional den musica. Y den nan presentacion, nan 
a demostra kico nan a siña durante e aña escolar. “Mi 
tin cu bisa cu mi ta hopi orguyoso di e muchanan y mi 
ta hopi agradecido di tin un proyecto asina bunita na | 
nos scol unda cu leerorkest ta yuda nos yega na nos 
meta di forma mas ciudadanonan cu amor y pasion 
pa musica”, Juffrouw Eta a expresa. 


Prome Minister a gradici Juffrouw Eta y docentenan 
di Laura Wernet Paskel y e grupo di leerorkest pa un 
bunita proyecto pa inculca amor y pasion den musica 
den nos muchanan. Alaves Prome Minister ta felicita 
nan pa e exito di e bunita proyecto aki. 

PABIEN NA GRADUADONAN DI EPI DI 
SECTOR CIENCIA Y TECNOLOGICA Y EXITO 


E siman aki a tuma luga graduacion di studiantenan di EPI 
di e Sector Ciencia y Tecnologia. Prome Minister Evelyn 
Wever tabata presente na e ocasion special aki representando 
Gobierno di Aruba. Premier Wever - Croes a desea cada un 
di e graduadonan pabien cu e logro di obtene nan diploma y 
alabes a desea cada uno hopi exito den e siguiente etapa den 
bida. 


“E ta yenami cu orguyo pa mira nos hobennan graduando di 
Colegio EPI di Sector Ciencia y tecnologia, y di e forma aki 
formando boso futuro y futuro nos pais,” Prome Minister Wever 
- Croes a expresa. 


Educacion ta e pilar y base firme y fuerte di nos bida. Awe 
cada graduado ta mira cu tur e esfuersonan, tur e anochinan 
sin drumi y studiando ta duna su fruto. Den e otro etapa di 
bida aki, algun lo bai traha y otronan lo sigui studia. Mirando 
padilanti, ta importante pa sa cu lo encontra otro tipo di retonan 
bo dilanti. Pero nunca laga e retonan ey, kitabo di bo meta. 
Fiha bo meta, y bai p'e. Keda semper enfoca riba bo metanan, 
cu determinacion, positivisimo y fe bo ta logra. 


Premier Wever - Croes durante su speech a referi na Minister 
Endy Croes cu ta enfatisa riba e 4 D-nan: Deseo, Disciplina, 
Dedicacion y Determinacion y con pa aplica esakinan. Fiha 
bo deseo/bo meta. Aplica disciplina, keda traha duro riba dje. 
Mustra dedicacion na yega bo meta, bo estudio of bo trabou. Y 
no laga nada strobabo, pasobra cu determinacion bo ta logra. 


Den nomber di Gobierno di Aruba Premier Wever - Croes a 
gradici henter e staff y personal di docentenan cu ta esnan cu 
a guia cada un studiante pa yega na e exito aki. Y a duna danki 
tambe na mayornan y demas famianan cu tambe a brinda 
sosten y a kere den e studiantenan. 

Pa conlcui, Prome Minister a bisa cu Aruba ta saliendo di e 
pandemia, y ta temponan cu ainda tin retonan hopi dificil, pero 
lo sigui traha na recuperacion di nos pais. Aruba mester di nos 
tur! Masha pabien na tur graduado y hopi exito den futuro. 

Colaboracion internacional pa un meta comun: 


MINISTER URSELL ARENDS NA OCEAN 
CONFERENCE 2022 


Durante e siman pasa minister di Naturalesa, Sr. Ursell Arends 
a participa na e United Nations su Ocean Conference 2022. 
Durante un siman sumamente ocupa, minister Arends a haci 
uzo di oportunidad pa reuni cu representantenan internacional, 
como delegacionnan nacional di otro paisnan y tambe 
organisacionnan no-gubernamental ("NGO's"). 


Colaboracion internacional ta na bista. Asina a reuni por 
ehempel cu representantenan di Corsou y Hulanda pa explora 
un "ocean monitoring program" den Reino Hulandes pa 
asina midi continuamente e calidad di awa. Esaki ta un punto 


particularmente importante pa por ta informa na tur momento 
riba e status di e calidad di awa. Mester por garantisa e calidad 
di awa (di lama) pa por garantisa salud humano y tambe di 
e medio ambiente marino, y tambe pa por verifica si cierto 
maneho ta funcionando apropiadamente. 


Minister Ursell Arends kier a gradici e delegacion di Corsou 
pa nan bunita gesto y representacion na e Ocean Conference 
2022 y ta desea nan exito cu nan metanan y proyectonan 
encuanto e recuperacion y salbacion di e oceano, e oceano 
cu nos ta comparti cu nos hermana isla. Asina a presenta e 
delegacion un relatiegeschenk, cual ta un Ocean Soap traha 
cu awa di lama y zeewier di Aruba. 


Tambe a presenta na baluartenan marino; Sr. Xander de Vries; 
Sra. Liz ter Kuile y Sra. Paula Geadas un regalo simbolico di 
forma di un coral den e kwekerij di ScubbleBubbles Foundation, 
un fundacion local di hoben cu ta enfoca riba e proteccion y 
restauracion di un especie tan valioso pa ecosistema marino. 
Prioridad di Minister Arends ta pa atende cu e problematica di 
desperdicio (Parkietenbos y RWZI) y nan efecto negativo riba 
salud y bida marino den e forma cu nan ta aden actualmente, 
asina tambe a hiba discusion durante e "Marine/Plastic 
Pollution Dialogue Sessions". Tambe minister Arends a duna 
presentacion na "The Overseas Countries and Territories 
— partnerships for conservation and sustainable use of our 
oceans". 


Minister Arends a cuminsa e siman enfatisando tres compromiso 
como delegacion di Aruba, esta 1) introduccion di “Rights of 
Nature” (Derecho di Naturalesa) como ley, 2) introduccion 
di Marine Park rond di Aruba, y di 3) introduccion National 
Climate Resilience Council local pa delinea con Aruba ta bai 
adapta pa cu e retonan di cambio climatico. Despues di un 
siman sumamente fructifero, comunidad por tin confiansa den 
e esfuersonan andando pa proteha nos naturalesa riba tera y 
bao lama. 

Den cuadro di e supervision financiero di Aruba door di CAFT a 
surgi un debate publico riba e nivel di e gastonan cu Gobierno 
ta haci pa yega na servicio y producto. CAFT a pidi mas 
splicacion riba e subida di e gastonan di servicio y producto 
pa aña 2022 y tambe a pidi un analisis di e gastonan aki pa 
e periodo di aña 2015 pa 2021. Gobierno a haci e analisis 
rekeri y tambe a brinda e debido splicacion na CAFT den e 
corespondencia hiba cu e organo di supervision. 


Banda di esaki, cu e intencion pa trece mas claridad y balansa 
den e debate riba e nivel di uzo di servicio y producto door di 
Gobierno, recientemente a pidi IMF pa nan tira un bista riba 
e situacion na Aruba y haci un comparacion di Aruba cu e 
paisnan den region. E analisis haci pa IMF ta mustra cu Aruba 
ta keda bou di e promedio pa gastonan di servicio y producto 
compara cu paisnan den region. 


INTERNATIONALE VERGELIJKING 


Goods and Services 2021 


PERCENT OF GDP 


Source: IMF WEO database and IMF staff calculations, 


De uitgaven van Aruba zijn onder de internationale gemiddelde 


ep Gobierno di Aruba 

MONUMENTENBUREAU TA TRECE 
INFORMACION DI NOS MONUMENTONAN 


а CA = 
Monumentenbureauta trece informacion dinos monumentonan, 
pa por educa e pueblo di Aruba con importante nos 
monumentonan ta pa conserva. 

E informacion ta consisti di un poco di construccion y historia 
di e Monumento y con importante e ta pa conserva. 


Nos lo bay elabora tocante di e simbolo of dibuho riba e casnan 
Floria/decora. 


E casnan decora ta un estilo di arkitectura na fin di siglo 19 y e 
prome parti di siglo 20. E ta un estilo di arkitectura cu ta unico 
na Aruba y reconoci pa e simbolo of dibuho cu ta pega riba e 
listanan vertical y riba e listanan horizontal di e fachada di e 
casnan. E casnan of edificionan ta wordo decora cu diferente 
simbolo of dibuho cu tin un significacion simbolico of cu tin 
difirente interpretacion. Den siglo 19 e decoracionnan tabata 
wordo traha na man y di un capa extra di pleister den kalki. 
Despues den siglo 20 nan tabata uza cement y formaleta 
(malchi) traha di carton y zink pa traha e decoracionnan. 


Segun rapportnan, famia Donati cu ta bin di e cuidad Livorno 
cu ta keda na costa oeste di Itaila tabata e famia cu a intruduci 
e arte di metsla na Aruba y e otro ta cu sefior Simon (Monchi) 
Donata cu a bin Aruba na comienso di siglo 19 procedente 
di La Guajira Colombia, tabata e prome metsla cu a pone 
e dibuho di decoracionan na Aruba. Bou di cuido di misa a 
wordo educa den trabou di metsla. Despues cu tempo e la 
traspasa e conocemento na su famia y e famia a traspase na 
diferente otro famia arubiano den nos comunidad cu a sifía 
e technica di e trabou di metsla decorativo. Nos lo menciona 
algun famia mas conoci cu tabata eherce e trabou di metsla 
decorativo (Siermetselaars). Famianan Christiaans, Semeleer, 
Wolff, Tromp, Henricus, Picus, Jacobs, Roza, Maduro, Giel, 
Geerman, Ras, Isla, Wernet y Gomes. 


Origin di e simbolo nan segun algun ponencia bisa dor di 
nos comunidad 

1. Nan ta bisa cu e simbolanan ta bin di nos indjan. 

Mirando cu e decoracionan riba e casnan a cuminsa despues 
di 1850, esaki lo no ta posibel pasobra e indjan a laga nos isla 
caba. 


CAS FLORIA OF CAS DECORA 


2. Nan ta bisa cu cada biaha na nacemento di un yiu ta pone 
un simbolo nobo riba e fachada di e cas. 

Den e construccion no ta mira lifía ni kibra den e pleister 
cu indicacion cu e dibuhonan a wordo poni den e mesun 
temporada y den un biaha. 

3. Nan tabata uza e simbolonan pa proteha nan cas contra 
spirito malo. 

Nos pueblo sa haci ritualnan na nan cas pa laga e cas sinti 
agradabel. E ponencia aki ta aceptabel, mas ora ta wak e 
significacion di e simbola. 

4. Nan tabata uza e simbolonan como decoracion pa haci e 
cas bonita. 

E simbolo hopi biaha ta wordo poni pa haci e cas mas agradabel. 
E ponencia aki ta aceptabel. 


Nos lo duna un par di nificacion di antes di cierto simbolo 
of dibuho riba e casnan decora 

Un mata cu takinan y parhanan ta simbolisa un matrimonio cu 
yen di rikesa. 

Un strea ta wordo uza pa protecion contra maldad. Esaki 
tabata e inspiracion pa cu e seyo cu ta wordo poni parti dilanti 
ariba e fachada di un monumento protehi. 

Dos palo para ta simbolisa morocho den famia. 

Un raton di anochi ta simbolisa un bestia cu ta hopi importante 
pa Aruba y su vegetacion. Tambe ta mantene e cadushi nan na 
bida y ta un simbolo cu indjan tambe ta uza riba nan ceramica. 
Un mata di anasa ta simbolisa e hospitalidad di nos arubianonan. 
E inspiracionnan pa e decoracionnan ta bin di e arte popular 
agrario di Europa y Estados Unidos, e religion Christian y 
tambe di naturalesa y bisindario. Nos comunidad ta kere cu 
uso di e simbolonan ta saka mal energia di su cas. 


E informacionnan aki ta saca for di e investigacion haci (De 
herkomst en betekenis van de versierde cunucuhuizen in 
Aruba, 2017), di Monumentenbureau, basa riba estudionan 
anterior haci y interview cu nos hende grandinan, midi e 
simbolonan, etc. 

Monumentenbureau ta sigui contrubui, educa y conta historia 
di nos monumentonan cu tin balornan importante pa nos pais 
Aruba. 

Acuerdo entre Gobierno cu bureau di Architecto ОДА 


— 


A 

Durante e ultimo lunanan varios trabounan prepratario a 
ser completa pa cu e plan pa revitalisacion di Oranjestad. 
Minister di Asuntonan Economico, Comunicacion y Desaroyo 
Sostenibel, Sr. Geoffrey Wever, a reuni cu varios stakeholder 
den e fase preparatorio aki pa por a haya un bista amplio di e 
necesidadnan actual y tambe tuma inventario di rekesitonan 
(legal, comercial, infrastructura etc.) pa por logra revitalisa 
Aruba su centro di ciudad. 


Durante di e prome reunion di trabou diamars dia 5 di juli 
ultimo, a tuma lugar e firmamento oficial entre Ministerio di 
Asunto Economico, Comunicacion y Desaroyo Sostenibel y e 
compania Office for Infrastructure 8 Architecture VBA. 


Den cuadro di e plan pa revitalisation di Oranjestad, lo ta 
importante pa por visualisa diseñonan pa asina planifica 
mihor. Architecto Sr. Raffy Kock, propretario di O4IA, a wordo 


aserca mirando su conocemento y experiencia existente den 
proyecto di e indole aki. ОДА, lo tin e tarea principal pa traduci 
e vision den un plan y diseño concreto y di balor husto cu por 
ser ehecuta na un forma realistico. 


"Nos lo mester accentua loke ta hasi centro di ciudad unico, 
y promove actividad economico nobo pa e area fuera di 
solamente shopping", minister Wever ta comenta. Lo sigui tene 
consulta cu tur stakeholders durante y despues di e proceso aki 
pa garantisa cu e plan aki por refleha necesidad y deseonan 
di tur cu ta forma parti di nos centro di ciudad, y tambe pa tur 
esnan cu ta bishita. 


"Den e proximo lunanan nos dilanti lo ta moviendo mas cerca 
pa realisacion di e plan pa revitalisa centro di ciudad, y lo keda 
comparti esaki cu comunidad" - minister Geoffrey Wever. 

CONDECORACION REAL 
ARUBA 


www.gobierno.aw 
www.overheid.aw 
Ta ricibi www.government.aw 
peticionnan pa aña 
2023 entrante dia 5 mei 2022 
E ultimo dia pa entrega peticionnan 
ta dia 25 juli 2022 


PA MAS INFORMACION POR YAMA OF MANDA E-MAIL: 


sra. F.Perez-Lopez tel: 583-8425 | sr. V. Frank tel: 740-7071 | condeco.aruba@gmail.com 

Minister Glenbert Croes durante su rueda di prensa a cuminsa 
na bisa cu e t'ey awe pa defende nos pueblo, pa defende FASE 


y pa a para pa y hunto cu nos pueblo den e crisis peor visto 
den historia di nos Pais, causa pa COVID19. 

AVP, MAS y Accion 21 a vota contra FASE dialuna ultimo 
lubidando e desespero y necesidad cu nos pueblo a biba. 
Y awe ta core bay tur medio di prensa pa purba difama un 
proceso cu a duna miles y miles di famia un trankilidad den un 
incertidumbre cu nunca antes nos a biba. 12.246 tata y mama 
di famia den total. 


Ora cu AVP, MAS yACC21 a pasa e pandemia den turtrankilidad 
di nan cas, cu e siguridad di nan salario tur luna, sin ningun 
necesidad algun, nos Gobierno a para hunto cu Pueblo, nos 
a atende nos pueblo, Nos Gobierno a ofrece e asistencia di 
FASE 5 dia despues cu e prome dos casonan di Corona Virus 
a wordo anuncia riba 13 di maart 2020. Pa 14 di maart 2020 
mama y tatanan di famia a wordo manda cas. Companianan a 
cuminsa cera porta SIN SA kico ta bay pasa. Tur cos a indica 
cu comercio lo bay den kiebra total cu tur su consecuencianan. 
Esey ta e grado di crisis cu nos a biba. 


Pero Gobierno a hala faha mara pasobra ta su deber di yuda! 
Y como e mandatario encarga, Minister Glenbert Croes ta 
sumamente orguyoso cu el a asumi e responsabilidad pa yuda 
tur ser humano riba e pida baranca aki sobrevivi, sea bo a 
nace na Aruba of no, nos no a weita nacionalidad, legal of 
ilegal. Nos a yuda tur hende. 


Durante e dos e añanan di pandemia, e parlamentarionan di 
AVP, MAS y ACC21 cu a vota contra di abo cu a haya FASE, 
no a move un dede pa yuda ningun hende. Bo no a ni wak nan 


N E CRISIS DI MAS 


ORIA DI ARUBA 
GRIA L7 A ~ Џ DA 


cara ni sikiera den bentana di e penthouse of cas na Malmok. 
Awe nan a vota contra FASE pasobra lo a comete eror? Pakico 
nan no a bin yuda? Nan tur tabata representante di Pueblo, 
pero cera den e siguridad di nan cas. Y esaki e mandatario a 
expresa di ta tuma AVP y MAS hopi na malo. ACC21 no tabata 
ni biba na Aruba mes. 


E mandatario ta condena e inhumanidad y falta di convivencia 
di AVP, MAS y АСС21 cu dialuna ultimo, votando contra FASE 
a vota contra abo cu a haya e asistencia aki den e momentonan 
di mas dificil di bida di tur ciudadano riba e pida baranca aki. 


Dioronson ó Juli 2022 


GOBIERNO TA DESAPROBA E TARIFA Y TA 
MANDA WEB, ELMAR Y UTILITIES BEK NA 
MESA PA TRECE UN TARIFA MAS SOCIAL 


Recientemente pueblo a wordo informa a traves di comunicado 
di WEB cu tarifa di awa lo aumenta, pa cual Minister encarga 
cu Energia Glenbert Croes a informa durante cu ta rechasa 
e decision aki. Como accionista di Utilities y Utilities como 
accionista di WEB mester suspende e decision ey cu a wordo 
tuma y e anuncio cu a wordo haci. Teniendo na cuenta cu 
ya caba costo di bida ta demasiado halto y awa y coriente ta 
necesidadnan basico. 


Minister Croes a splica cu pa 7 luna largo (desde cu e hedging 
a termina) a pidi WEB y Elmar pa pa nan absorba e impacto 
di e aumento di prijs. Alabes ta compronde cu awor aki nan 
ta den un situacion super dificil y nan no por keda absorba 
esaki mas. Awo e pregunta ta, si ta bay aumenta prijs di awa 
y coriente, con ta bay haci esaki y den ki forma lo haci esaki. 


“Fin di añanan '90, mi mes tabata e minister encarga cu utilidad 
y e tempo ey nos a bin cu e structura di tarifa cu tin te dia 
di awe. E structura ta encera cu esun cu ta haci uzo di tiki 
awa ta paga menos pasobra e ta uza menos. Pues e structura 
ta premia esun cu ta haci uzo di awa den forma consciente,” 
Minister Croes a splica. 


SITUACION PRECARIO DI WEB Y ELMAR 

Aworaki ta den un situacion cu ta compronde e situacion 
precario di WEB y Elmar pues ta compronde cu un aumento 
mester bin. Pero, esaki mester bin di tal forma cu esnan cu 
“schouder hancho' lo tin cu paga mas, y mester tene cuenta cu 
e situacion di e grupo cu no tin. 

Pa locual e structura di tarifa, tambe mester tene cuenta cu 
situacionnan unda cu por ehempel algun famia a bay biba 
hunto pa motibo di necesidad. Den e casonan aki, si mira 
solamente nan consumo/uzo esaki por crea e impresion cu ta 
un famia cu por paga mas. Mientras cu e realidad ta, cu ta pa 
necesidad nan ta biba hunto y no por sobrevivi riba nan mes. 


Minister Croes a splica cu teniendo e tipo di situacionnan aki 
na cuenta, Departamento di Asuntonan Social (DAS) mester 
wordo involucra (a dialoga cu e Minister encarga). Asina lo evita 
cu e tipo di casonan aki ta cay den un structura di tarifa sin cu 
ta tene cuenta cu nan situacion social. DAS lo mester haci 
un 'intake', verifica y constata e situacion social, pa despues 
referi e casonan aki na WEB y Elmar pa nan por cay den un 
categoria di structura di tarifa socialmente husto. 


Minister Croes a confirma cu Ministerio encarga cu Energia, 
Ministerio encarga cu Economia hunto cu Utilities, WEB, Elmar 
y diferente departamento, ta trahando hunto pa mira con por 
traduci e aumento cu mester bin, den e forma di mas husto. 


Hecho ta cu energia alternativa ta fundamental, y pesey ta 
importante pa e proyecto di Eagle LNG no tin retraso, Minister 
Croes a enfatisa. 


Concluyendo Minister Croes a bisa, cu tin speransa cu e 
expertonan ta keda cla otro siman, pa e ora ey por haci e 
anuncio. Ta reconoce cu no por pone futuro di nos empresanan 
estatal WEB, Elmar y Utilities na peliger. P'esey e enfasis ta 
keda riba con lo introduci e aumento di tarifa, teniendo cuenta 
pa e ta socialmente husto. “E ta un decision cu ningun hende 
kier tuma, pero e decision aki mester wordo tuma na interes 
general cual ta inclui interes di e empresanan tambe”, Minister 
Croes a terminda bisando. 

